Document ID: 31994D0305

KOMISSION PÄÄTÖS,
tehty 16 päivänä toukokuuta 1994,
kolmansista maista tuotavien tuotteiden eläinlääkärintarkastuksista yhteisön rajatarkastusasemilla tehdyn päätöksen 93/13/ETY muuttamisesta (94/305/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkäritarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 18 artiklan 1 kohdan,
sekä katsoo, että
heinän ja olkien tuonti yhteisöön on sallittu komission päätöksen 93/13/ETY(3) liitteessä F luetelluista maista,
huomioon ottaen toimitetut takeet, on tarpeen muuttaa mainittua luetteloa ja lisätä siihen eräitä Etelä-Afrikan osia,
alue, jolta heinä ja oljet ovat peräisin, sijaitsee suu- ja sorkkataudin torjunta-alueen ulkopuolella eikä yksikään eläin ole laiduntanut siellä viimeisen kuuden kuukauden aikana, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään päätöksen 93/13/ETY liitteeseen F ennen sanaa "Australia" seuraavaa:
"Etelä-Afrikka (lukuun ottamatta suu- ja sorkkataudin torjunta-aluetta, joka ulottuu Transvaalin pohjoiseen ja itäiseen eläinlääkintäalueeseen, Natalin eläinlääkintäalueen Ingwavuman piiriin ja Botswanan rajantakaiseen alueeseen 28° pituuspiirin itäpuolelle)".
2 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä toukokuuta 1994.

Labels: 3
6
12
18
15